สโมสรฟุตบอลโปลิศ เทโร

สโมสรฟุตบอลโปลิศ เทโร () เป็นสโมสรฟุตบอลในประเทศไทย โดยปัจจุบันลงทำการแข่งขันอยู่ใน ไทยลีก 2 ก่อตั้งขึ้นในปี พ.ศ. 2535 ในนาม โรงเรียนศาสนวิทยา และได้เปลี่ยนชื่อเป็นปัจจุบันในปี พ.ศ. 2561

 ประวัติสโมสร 
 เริ่มต้น 

สโมสรฟุตบอลโปลิศ เทโรเริ่มก่อตั้งเมื่อปี พ.ศ. 2535 โดย นายวรวีร์ มะกูดี ในชื่อ โรงเรียนศาสนวิทยา ซึ่งเป็นโรงเรียน ในเขตหนองจอก กรุงเทพมหานคร และได้ส่งเข้าแข่งขัน ฟุตบอลถ้วยพระราชทาน ง ซึ่งสโมสรทำผลงานได้ดี จนเลื่อนชั้นขึ้นมาเล่นใน ถ้วยพระราชทาน ค ในปี พ.ศ. 2536 และ ถ้วยพระราชทาน ข ในปี พ.ศ. 2537

ในปี พ.ศ. 2538 สโมสรฯ สร้างสีสรรในฟุตบอลไทย โดยหลังจากที่ได้เลื่อนชั้นมาเล่นใน ถ้วยพระราชทาน ก สโมสรฯ ได้ย้ายที่ตั้งสโมสรมาที่ จังหวัดสุราษฏร์ธานีhttps://web.archive.org/web/20070319191847/http://www.becterofc.com/team1.html ประวัติสโมสรบีอีซี-เทโรศาสน เอฟซี] - www.becterofc.com (ปัจจุบันใช้งานไม่ได้แล้ว) และ เริ่มมีนักฟุตบอลต่างประเทศมาเล่นในไทย เช่น อุสมัน ไนยี, จอร์จี้ คริสเตียน, และ ลอเรนโซ่ ยูจิน ลอเรนท์ โดยมีนักฟุตบอลชาวไทยที่เป็นตัวหลักในขณะนั้นอย่าง ดุสิต เฉลิมแสน, รุ่งเพชร เจริญวงศ์, ณรงค์ พรไพบูลย์ เป็นต้น

 สิงห์-เทโรศาสน 

ต่อมา ในปี พ.ศ. 2539 สมาคมฟุตบอลแห่งประเทศไทยฯ ได้จัดลีกฟุตบอลอาชีพขึ้นในนาม ไทยแลนด์ซอกเกอร์ลีก ทางสโมสรฯ ได้รับเงินสนับสนุนจาก บริษัท บุญรอด บริวเวอรี จำกัด โดยเบียร์สิงห์ และ บริษัท เทโร เอ็นเตอร์เทนเมนท์ จำกัด จึงได้เปลี่ยนชื่อมาเป็น สิงห์-เทโรศาสน และได้มีการเปลื่ยนสีเสื้อมาเป็นสีเหลือง รวมไปถึงมีการจ้างผู้ฝึกสอนเป็นชาวต่างชาติ และใช้สนามเหย้าคือ สนามกีฬาสิรินธร ใน โรงเรียนอัสสัมชัญศรีราชา และเริ่มเสริมทีมด้วยนักฟุตบอลไทยที่มีชื่อเสียงเช่น วัชรพงษ์ สมจิตร และ ยังได้ วรวุฒิ ศรีมะฆะ, สะสม พบประเสริฐ และ สิงห์ โตทวี ของธนาคารกสิกรไทย ในเลกที่สองฤดูกาลนั้น  ซึ่งทำให้สโมสรฯ ได้รับสมญานามว่า ทีมเจ้าบุญทุ่มเมืองไทย แต่อย่างไรก็ดี สโมสรฯกลับทำผลงาน ต่ำกว่าเป้าหมาย โดยจบฤดูกาล 2539-2540 ด้วยอันดับที่ 12 ของลีก 

 ก่อนมังกรไฟ 
ต่อมาในปี พ.ศ. 2540 บุญรอดบริวเวอรี่ยกเลิกการสนับสนุนทีม ทำให้สโมสรเปลื่ยนชื่อมาเป็น เทโรศาสน และได้เปลื่ยนแปลงผู้ฝึกสอนมาเป็น พงษ์พันธุ์ วงษ์สุวรรณ และได้นักฟุตบอลจาก องค์การโทรศัพท์ฯ อย่าง อนุรักษ์ ศรีเกิด, จตุพงษ์ ทองสุข, ทิวากร สุขสด เป็นต้น ซึ่งสโมสรจบฤดูกาลด้วยอันดับที่ 5 แต่ว่าได้สิทธิเป็นตัวแทนประเทศไทย ลงแข่งขันในเอเชียนคลับแชมเปียนชิพ และนักเตะของสโมสรอย่าง วรวุฒิ ศรีมะฆะ ยังเป็นดาวซัลโวของลีกอีกด้วยการยิงไป 17 ประตู

 บีอีซี เทโรศาสน 
ต่อมาในปี พ.ศ. 2541 กลุ่มบีอีซี เวิลด์ ได้เข้าซื้อกิจการของ บจก.เทโร และเปลี่ยนชื่อบริษัทเป็น บริษัท บีอีซี เทโร เอ็นเตอร์เทนเมนท์ จำกัด (มหาชน) จึงเปลี่ยนชื่อสโมสรใหม่อีกครั้งเป็น บีอีซี เทโรศาสน โดยสโมสรฯสามารถจบอันดับที่ 3 ใน ฤดูกาล 2541 แล้วยังได้สิทธิซึ่งเป็นตัวแทนจากประเทศไทยไปเล่น เอเอฟซีแชมเปียนส์คัพ ในฐานะสโมสรชนะเลิศ สิงห์ เอฟเอคัพ

หลังจากนั้นในปี พ.ศ. 2542 สโมสรฯ ได้ เจสัน วิธ ลูกชายของ ปีเตอร์ วิธ ผู้ฝึกสอนทีมชาติไทย ในขณะนั้นมาร่วมทีม และได้ อเดบาโย กาเดโบ กองหลังชาวไนจีเรีย ที่มีดีกรีระดับทีมชาติไนจีเรีย ระดับเยาวชน รุ่นเดียวกับ เอ็นวานโก้ คานู, เจย์ เจย์ โอโคชา มาร่วมทีม ซึ่งสโมสรจบฤดูกาลที่อันดับที่ 3 ของลีก แต่ผลงานในบอลถ้วย กลับไม่ดีนัก โดยในการแข่งขัน สิงห์ เอฟเอคัพ ก็ตกรอบแปดทีมสุดท้าย ส่วนผลงานในฟุตบอลเอเซีย อย่าง เอเอฟซีแชมเปียนส์คัพ ก็ทำผลงานได้ไม่สมบูรณ์เท่าไรโดยนัดแรกเอาชนะ ทรีสตาร์คลับ ของเนปาลไป 6-1 แต่นัดที่สองแพ้ให้กับ ต้าเลียน วันด้า ไป 3-1 จึงต้องตกรอบ

 สู่จุดสูงสุด 
ต่อมาในปี พ.ศ. 2543 สโมสรฯสร้างเกียรติประวัติที่สูงสุดได้สำเร็จด้วยการคว้าแชมป์ ไทยลีก ได้เป็นสมัยแรกของสโมสร และนักเตะของสโมสรอย่าง อนุรักษ์ ศรีเกิด ก็ได้รับรางวัลผู้เล่นยอดเยี่ยมแห่งปีอีกด้วย
จากนั้นในปี พ.ศ. 2544 สโมสรฯ เปลี่ยนแปลงผู้ฝึกสอนมาเป็นคนไทย อย่าง พิชัย ปิตุวงศ์ ซึ่งในฤดูกาลนั้นได้ตัว เทิดศักดิ์ ใจมั่น จาก กรุงเทพมหานคร และแจ้งเกิดนักเตะดาวรุ่งในยุคนั้นอย่าง ดัสกร ทองเหลา ที่ ณ ขณะนั้นมีอายุเพียง 16 ปี เล่นในทีมชุดใหญ่เป็นครั้งแรก และสามารถสร้างประวัติศาสตร์ด้วยการคว้าแชมป์ ไทยลีก 2544/2545 ได้สำเร็จ และเป็นแชมป์ไทยลีก 2 สมัยซ้อนเป็นครั้งแรก

ในปี พ.ศ. 2545 สโมสรฯ เปลื่ยนแปลงผู้ฝึกสอนจาก พิชัย ปิตุวงศ์ เป็น อรรถพล บุษปาคม ซึ่งสโมสรฯ สามารถสร้างประวัติศาสตร์ครั้งใหญ่ของวงการฟุตบอลไทยในการแข่งขัน เอเอฟซีแชมเปียนส์ลีก โดยเข้าไปถึงรอบชิงชนะเลิศกับสโมสร อัล ไอน์ ตัวแทนจาก สหรัฐอาหรับเอมิเรตส์ ซึ่งแข่งขันแบบเหย้า-เยือน โดยนัดแรกสโมสรฯบุกไปเยือนแล้วแพ้ไป 2-0 แต่ในนัดที่สองได้เล่นเป็นทีมเหย้าโดยแข่งที่ ราชมังคลากีฬาสถาน สโมสรเอาชนะไปได้ 1-0 จากการยิงลูกโทษของ เทิดศักดิ์ ใจมั่น แต่ก็แพ้ไปด้วยสกอร์รวม 2-1 ได้แค่รองชนะเลิศ ซึ่งเป็นผลงานที่ดีที่สุดของสโมสรฟุตบอลจากประเทศไทยที่ทำได้ในการแข่งขันนี้ นับตั้งแต่เปลี่ยนชื่อการแข่งขันเป็นเอเอฟซีแชมเปียนส์ลีก ขณะเดียวกัน สโมสรฯก็ยังได้รองชนะเลิศการแข่งขัน อาเซียนคลับแชมเปียนชิพ โดยแพ้ให้กับ อิสต์ เบงกอล ของ อินเดีย 3-1 ซึ่งในทีมชุดนั้นมีนักเตะที่มีชื่อเสียงในระดับประเทศมากมายเช่น วรวุฒิ ศรีมะฆะ, ดุสิต เฉลิมแสน, ขวัญชัย เฟื่องประกอบ, เทิดศักดิ์ ใจมั่น, ปณัย คงประพันธ์, จตุพงษ์ ทองสุข, ดัสกร ทองเหลา รวมไปถึง นักฟุตบอลต่างชาติอย่าง อาดู ซันเดย์ กองกลางชาว ไนจีเรีย

หลังจากได้รองชนะเลิศ เอเอฟซีแชมเปียนส์ลีก มาตรฐานของสโมสรฯ เริ่มตกลง แต่ยังถือว่าเป็นสโมสรที่มีลุ้นแชมป์ได้ในหลายฤดูกาล ใน ไทยลีก 2547/48 สโมสรได้แต่งตั้ง สะสม พบประเสริฐ มาคุมทีมแม้ผลงานของทีมกลับต้องมาหนีตกชั้น แต่ก็ยังสามารถจบฤดูกาลด้วยอันดับที่ 6  และในปีนั้นเอง สโมสรฯได้ดันนักฟุตบอลอย่าง ชาคริต บัวทอง และ ธีรเทพ วิโนทัย ขึ้นมาประดับวงการฟุตบอลไทย

 ร่วมมือกับอาร์เซนอล 
ในปี พ.ศ. 2548 ทางสโมสรฯ ได้ลงนามในสัญญาร่วมกับสโมสรฟุตบอลอาร์เซนอล ในพรีเมียร์ลีก ก่อตั้งบริษัทที่ทำธุรกิจด้านฟุตบอลโดยเฉพาะขึ้นมา ซึ่งมีร้านขายของที่ระลึกที่เซ็นทรัลเวิลด์ และได้มีการเปลี่ยนแปลงอัตลักษณ์ของสโมสรใหม่ทั้งหมด โดยโลโก้ของสโมสรนั้น ทางสโมสรอาร์เซนอลเป็นผู้ออกแบบให้ และชุดแข่งของสโมสรให้มีความคล้ายคลึงกับทางสโมสรอาร์เซนอลอีกด้วย
และในปีนั้นสโมสรได้เปลื่ยนแปลงผู้ฝึกสอนเป็น เดวิด บูท และเสริมนักฟุตบอลไทยที่มีชื่อเสียงอย่าง พิพัฒน์ ต้นกันยา, ปรัชญ์ สมัคราษฎร์, คัมภีร์ ปิ่นฑะกูล เป็นต้น และยังได้ตัว ไนออล ควินน์ อดีตนักฟุตบอลของ ซันเดอร์แลนด์ และ แมนเชสเตอร์ซิตี มาร่วมทีมฮือฮาสุดๆ “เทโรฯ” เตรียมเปิดตัวหอกใหม่ “ไนออล ควินน์”  จาก MGR Online ทำให้สโมสรฯจบด้วยอันดับ 3 
ใน ฤดูกาล 2553 สโมสรฯ ทำการย้ายสนามเหย้าแข่งขันจาก สนามบีอีซี เทโรศาสน หนองจอก (สนามทิวสน) มาที่ สนามเทพหัสดิน เนื่องจากสนามหนองจอกนั้นไม่ได้มาตรฐานจาก ไทยพรีเมียร์ลีก และเดินทางยากลำบาก โดยที่สนามเทพหัสดิน สามารถเดินทางสะดวกเพราะสามารถเดินทางด้วย รถไฟฟ้าบีทีเอส มาลงที่สถานีสนามกีฬาแห่งชาติได้

 เปลื่ยนแปลง 
ใน ฤดูกาล 2555 สโมสรได้จ้าง โรเบิร์ต โปรคูเรอร์ มาเป็นผู้อำนวยการสโมสร และในช่วงนี้เองที่สโมสรฯ ปั้นเยาวชนขึ้นสู่ทีมเป็นจำนวนมาก โดยทีมเยาวชนของสโมสร สามารถคว้าแชมป์ ไทยเอฟเอ ยูธคัพ ได้สำเร็จ ซึ่งในทีมชุดนั้น มีนักฟุตบอลอย่าง อภิสิทธิ์ คำวัง, ชนาธิป สรงกระสินธ์, อัครพล มีสวัสดิ์, ศนุกรานต์ ถิ่นจอม เป็นต้น โปลิศ เทโร เร่งหาโค้ชใหม่ลุยไทยลีก2 แทน ตันเชง โฮ จาก สยามกีฬา
ซึ่งภายหลังนักฟุตบอลในทีมชุดนี้ก็ได้ถูกดันขึ้นมาในทีมชุดใหญ่ และได้ติดทีมชาติไทยในเวลาต่อมา

ต่อมาในปี พ.ศ. 2555 บีอีซี เทโรศาสน เปิดตัว สเวน-เยอราน เอริกซอน ชาวสวีดิช อดีตผู้จัดการ ทีมชาติอังกฤษ ซึ่งรับตำแหน่ง ผู้อำนวยการฝ่ายเทคนิคของสโมสร โดยพาสโมสรจบอันดับ 3 ของไทยพรีเมียร์ลีกในฤดูกาลนั้น และในปี พ.ศ. 2556 สโมสรฯ ย้ายสนามเหย้าแข่งขันไปอยู่ที่ สนามกีฬาเฉลิมพระเกียรติ 72 พรรษา เขตมีนบุรี เนื่องจากสนามเทพหัสดินไม่พร้อมที่จะใช้งาน และกลายเป็นการกลับสู่ถิ่นที่อยู่เดิมของสโมสรอีกครั้งในย่านมีนบุรี หนองจอก

ในฤดูกาล 2557 ภายใต้การคุมทีมของ โฌแซ อัลวิส บอร์ฌิส สโมสรฯ สร้างประวัติศาสตร์ ชนะเลิศการแข่งขัน โตโยต้า ลีกคัพ โดยเอาชนะ บุรีรัมย์ ยูไนเต็ด ไปได้ 2-0 จากการทำประตูของ ไดกิ อิวามาสะ และ จอร์จี้ เวลคัม โดย ชนาธิป สรงกระสินธ์ คว้ารางวัลผู้เล่นทรงคุณค่าอีกด้วยตันเชงโฮ แฮปปี้ โปลิศ เทโร ทำงานหนักช่วงสงกรานต์จนปลดล็อคชัย  จาก สยามกีฬารายวัน และเป็นตำแหน่งชนะเลิศครั้งแรกของสโมสรฯ ในรอบ 12 ปี

 โปลิศ เทโร 
 เปลี่ยนแปลงการบริหาร 
หลังจาก ฤดูกาล 2559 สี้นสุดลง สโมสรฯได้รับความสนใจที่จะมาทำทีมต่อ โดยในช่วงเดือนธันวาคม พ.ศ. 2559 กลุ่มนายทุนของอุดรธานี เอฟซี ซึ่งเคยมีข่าวจะเข้ามาเทคโอเวอร์ พัทยา ยูไนเต็ด ได้พยายามเข้ามาเทคโอเวอร์สโมสรด้วยงบประมาณ 60 ล้านบาท แต่การเจรจาไม่ลงตัวทำให้ไม่เกิดขึ้น

แต่จากนั้นไม่นานได้มีกระแสข่าวออกมาว่ามีกลุ่มทุนอีกกลุ่มที่นำโดย นายตำรวจระดับสูง ติดต่อเข้ามาเพื่อขอบริหารสโมสร ซึ่งต่อมาก็ได้มีการเปิดเผยว่าเป็นกลุ่มของ พลตำรวจเอกจักรทิพย์ ชัยจินดา ผู้บัญชาการตำรวจแห่งชาติ โดยทาง พล.ต.อ. จักรทิพย์ เป็นประธานสโมสรและได้เปลี่ยนชื่อเป็น โปลิศ เทโร (Police Tero Football Club) และได้ย้ายสนามไปอยู่ที่ สนามบุณยะจินดา โดยได้มีการแถลงข่าวเปิดตัวสโมสรเมื่อวันที่ 2 กุมภาพันธ์ พ.ศ. 2560  โปลิศ เทโรฯช็อกนำ2ลูกพังคารัง สุโขทัยทำแสบ ดาหน้าซัดแซงเฮสุดดราม่า สยามกีฬา  ทางด้านนายไบรอันได้ร่วมเป็นประธานสโมสรร่วมด้วย โดยที่ต่อมาทาง บริษัท ไทยลีก ไม่อนุมัติการเปลื่ยนชื่อและสัญลักษณ์ของสโมสรฯ เนื่องจากผิดข้อบังคับ คลับไลเซนนิ่งส์ ทำให้สโมสรต้องกลับมาใช้ชื่อ บีอีซี เทโรศาสน อย่างน้อย 1 ฤดูกาลโปลิศรอก่อน! เทโรแถลงยังรอเอเอฟซีอนุมัติชื่อ-โลโก้ใหม่ จาก โกลดอตคอม ประเทศไทย

 การตกชั้นครั้งแรก และการเลื่อนชั้นกลับสู่ไทยลีก 
ในฤดูกาล 2561 การแข่งขันนัดที่ 33 หรือนัดรองสุดท้าย โปลิศ เทโร ต้องบุกไปเยือนราชนาวีซึ่งตกชั้นไปแล้วที่สนามกีฬากองทัพเรือ กม. 5 โดยโปลิศ เทโรได้ประตูขึ้นนำก่อน 0–1 จากกฤษพรหม บุญสาร แต่ก็ถูกยิงแซงจนพ่ายแพ้ไป 4–2‘โปลิศ เทโร’ บุกพ่ายราชนาวี 2-4 ตกชั้นไทยลีกแล้ว!, ไทยรัฐ, สืบค้นข้อมูลเมื่อวันที่ 6 ตุลาคม 2561 ทำให้โปลิศ เทโรตกชั้นสู่ไทยลีก 2 เป็นครั้งแรกของประวัติศาสตร์สโมสรเทโรตกชั้นเป็นครั้งแรกในประวัติศาสตร์, Goal.com, สืบค้นข้อมูลเมื่อวันที่ 6 ตุลาคม 2561

ในการแข่งขันนัดสุดท้ายของไทยลีก 2 ฤดูกาล 2562 โปลิศ เทโร เปิดบ้านเอาชนะ ระยอง ไปได้ 7–0 ทำให้ทั้งสองสโมสรได้เลื่อนชั้นสู่ไทยลีก ฤดูกาล 2563 โดยโปลิศ เทโร เลื่อนชั้นกลับสู่ไทยลีกหลังจากตกชั้นลงมาเล่นในไทยลีก 2 เพียงฤดูกาลเดียว ส่วนระยองเลื่อนชั้นสู่ไทยลีกเป็นครั้งแรกนับตั้งแต่ก่อตั้งสโมสร

 มังกรตัวใหม่กับวิกฤตโควิด 19 
ไทยลีกฤดูกาล 2563-64 ทีมน้องใหม่อย่างโปลิศ เทโรสามารถสร้างผลงานได้อย่างโดดเด่นใน 4 นัดแรก โดยเฉพาะในนัดแรกของฤดูกาลที่สามารถเปิดบ้านเอาชนะบุรีรัมย์ ยูไนเต็ด ไปด้วยสกอร์ 1-0 จากลูกฟรีคิกของณรงค์ จันทร์เสวก ก่อนที่ในช่วงเดือนมีนาคม ไทยลีกได้มีการระงับการแข่งขันชั่วคราว โดยมีกำหนดกลับมาแข่งขันในช่วงเดือนกันยายน พ.ศ.2563 ทำให้สโมสรขาดรายได้และส่งผลให้ต้องขายนักเตะที่ปลุกปั้นมาตั้งแต่ลีกรองในฤดูกาลก่อนเพื่อนำเงินมาประคองทีมให้อยู่รอด

 กลุ่มทุนใหม่และการตกชั้น 
ในวันที่ 6 พฤศจิกายน 2566 สโมสรฟุตบอลโปลิศ เทโร ได้จัดงานแถลงข่าวเปิดตัวกลุ่มทุนใหม่ที่เข้ามาลงทุนและบริหารสโมสรคือ กลุ่มของเจ้านายเชื้อพระวงศ์จากกัมพูชา 3 พระองค์ได้แก่ พระองค์เจ้านโรดม อัมฤทธิวงศ์, สมเด็จพระนโรดม นรินทรพงษ์ และเจ้าชายนโรดม รวิจักร พร้อมด้วยเงินลงทุนจำนวน 200 ล้านบาทและได้เข้ามาถือหุ้นในสโมสรสัดส่วน 49%โปลิศ เทโรฯ เปิดตัว "เจ้าชายนโรดม แห่งราชวงศ์กัมพูชา" เป็นผู้ร่วมทุนใหม่ Siamsportเจ้าชายกัมพูชาทุ่ม 200 ล้าน บ. ถือหุ้น 'โปลิศ เทโร' 49% ตั้งเป้าปีหน้า ติดท็อป 3 แต่สุดท้ายเกิดปัญหาการติดค้างและเลื่อนการจ่ายเงินในการเข้ามาถือหุ้นใหญ่แทนกลุ่มทุนเดิมอยู่บ่อยครั้งเป็นระยะเวลา 2 เดือน"มาดามอ้อ" เตรียมดำเนินคดีกลุ่มทุนกัมพูชาหากไม่เคลียร์ปัญหาในทีม จาก MGRonlineและปัญหาที่เกิดขึ้นหลังจากการเปลี่ยนแปลงกลุ่มทุนใหม่ในเรื่องของการลาออกของเฮดโค้ช รังสรรค์ วิวัฒน์ชัยโชค"โค้ชอ้น" รังสรรค์ ประกาศลาออกกุนซือ "โปลิศ เทโร"อย่างเป็นทางการ จาก PPTV และ ธัญญะ วงศ์นาค ผู้จัดการทีมธัญญะ วงศ์นาค ประกาศยุติบทบาทผู้จัดการทีมโปลิศ เทโร หลังอยู่กับทีมมานานกว่า 13 ปี จาก Mainstandในวันต่อมาหลังจากการแถลงข่าวเปิดตัวรวมไปถึงปัญหาการค้างจ่ายเงินเดือนตั้งแต่เริ่มฤดูกาล 2566-67นักเตะโปลิศเทโร เผยยังไม่มีผู้ใหญ่เข้ามาคุยเรื่องเงินเดือน ตอนนี้สโมสรค้างจ่ายรวม 430% จาก 500% จาก Mainstand จนส่งผลให้เกิดภาวะสูญญากาศภายในทีมในช่วงท้ายเลกแรกและต้นเลกสองและทำให้ฝั่งกลุ่มทุนเก่าอย่าง พล.ต.อ.จักรทิพย์ ชัยจินดา ได้ส่งลูกชายของตนเองอย่างชัยธัช ชัยจินดาเข้ามาบริหารแทนกลุ่มทุนใหม่ แม้จะมีการเข้ามาแก้ไขจากคนในกลุ่มทุนเก่าและมีการตั้งโค้ชใหม่ คือ ตัน เชง โฮ อดีตผู้ฝึกสอนทีมชาติมาเลเซียเข้ามาคุมทีม แต่ทีมก็ไม่สามารถรอดพ้นจากการตกชั้นสู่ไทยลีก 2

 การตกชั้นสู่ไทยลีก 2 อีกครั้ง 
โปลิศ เทโร ลงมาเล่น ไทยลีก 2 ฤดูกาล 2567–68 นับเป็นการลงแข่งในลีกระดับรอง เป็นครั้งที่ 2 ของสโมสร โดยมี ธวัชชัย ดำรงอ่องตระกูล เป็นเฮดโค้ช ขณะที่ตัวผู้เล่นมีการย้ายออกของกลุ่มผู้เล่นจากฤดูกาลที่ผ่านมาแทบทั้งหมด และเป็นการเสริมทัพผู้เล่นหน้าใหม่อายุน้อยเข้ามาร่วมทีมจำนวนมาก ในฤดูกาลดังกล่าว โปลิศ เทโร เริ่มต้นได้ไม่ดีนัก อันดับค่อยๆ ลงไปในโซนท้ายตาราง มีการปรับเปลี่ยนเฮดโค้ชบ่อยครั้ง ไล่ตั้งแต่ ธวัชชัย ดำรงอ่องตระกูลขอยุติบทบาทการคุมทีม เมื่อวันที่ 26 พฤศจิกายน 2567 ภายหลังคุมทีมเปิดบ้านเสมอศรีสะเกษ ยูไนเต็ด 0-0 และทำผลงานทีมอยู่อันดับที่ 15 จาก 18 ทีม (ในขณะนั้น ก่อนที่สมุทรปราการ ซิตี้จะถอนตัวจากการแข่งขัน ทำให้เหลือที่เข้าแข่งขัน 17 ทีม) 

ต่อมาได้มีโค้ชรักษาการหลายคนทั้ง อมร ธรรมนาม, จตุพร ประมลบาล (แม้ในใบรายงานผลการแข่งขันของไทยลีก จะระบุชื่อเฮดโค้ชเป็น อนุชศรา หมายเจริญ ก็ตาม) จากนั้นทีมได้ ริชาร์ด คาเวห์ แม็กนัสสัน เฮดโค้ชชาวสวีเดน เข้ามาคุมทีม โดยประเดิมสนามในเกมพ่ายชลบุรี 0-2 แต่สามารถบุกไปชนะตราด 4-3 ทว่าไม่นานหลังจากนั้น ริชาร์ด คาเวห์ แม็กนัสสัน ก็ประกาศลาออกจากตำแหน่ง อันเนื่องมาจากการแทรกแซงจากบุคคลภายในทีม“คาเวห์ แม็กนัสสัน” โพสต์เหตุแยกทาง “โปลิศ เทโรฯ” หลังคุมทีมไปเพียง 4 เกม จาก Ballthai.com

กระทั่ง วันที่ 10 มกราคม 2568 โปลิศ เทโร ได้จ้าง ฌูแซ อัลวิส บอร์ฌิส กลับมาคุมทีมอีกครั้งในรอบสิบกว่าปี เพื่อกู้สถานการณ์ของทีมที่กำลังอยู่ในโซนตกชั้น ซึ่งผลงานของทีมก็ค่อยๆ ดีขึ้น และเก็บคะแนนได้อย่างต่อเนื่อง จนกระทั่งหลังจบนัดสุดท้ายที่เปิดบ้านเอาชนะ ชัยนาท 2-1 ทำให้โปลิศ เทโร จบที่อันดับ 11 ของฤดูกาล 2567-2568 จากทั้งหมด 17 ทีม

ตราสโมสร

 ผู้เล่น 
 ผู้เล่นชุดปัจจุบัน 

 ผู้เล่นที่ถูกยืมตัว 

 ทีมงานผู้ฝึกสอน 
ชื่อสัญชาติตำแหน่ง ว่าง ผู้อำนวยการฝ่ายเทคนิค วรภพ พงษ์สุวรรณผู้จัดการทีม พยงค์ ขุนเณรหัวหน้าผู้ฝึกสอนวิชาญชัย หาทรัพย์ผู้ช่วยผู้ฝึกสอนอมร ธรรมนามซิลวิโอ กอนซัลเวส ฮารุกิ มัตซึโมโตะนักวิเคราะห์ฟุตบอล ศรีศักดิ์ เกตุจันทราโค้ชฟิตเนส ว่าง โค้ชผู้รักษาประตู ขวัญชัย บุญยังเจ้าหน้าที่ทีมดนุสรณ์ แก้วเคียงคำ

 ผู้ฝึกสอน 
รายนามผู้ฝึกสอน (2539-ปัจจุบัน)

ชื่อชาติเวลาเกียรติยศบรู๊ซ แคมป์เบลล์ 2539/2540  พงษ์พันธ์ วงษ์สุวรรณ  2540 วรวรรณ ชิตะวณิช  2541 เจสัน วิธ  2542-2543ไทยลีก 2543ไทย เอฟเอคัพ 2543 พิชัย ปิตุวงศ์  2544-2545ไทยลีก 2544/45 อรรถพล ปุษปาคม  2545-2547รองชนะเลิศ เอเอฟซี แชมเปียนส์ลีก 2002–03รองชนะเลิศ อาเซียน คลับแชมเปียนชิพ 2002–03รองชนะเลิศ ไทยลีก 2545/46รองชนะเลิศ ไทยลีก 2546/47 สะสม พบประเสริฐ  2547-2548 เดวิธ บูท  2549 รีจีส รากันเซ่  2550 คริสตอฟ ลาร์รูห์  2551 – มิถุนายน 2552 รองชนะเลิศ ฟุตบอลชิงถ้วยพระราชทานควีนสคัพ ครั้งที่ 33 ธชตวัน ศรีปาน  มิถุนายน - กรกฎาคม 2552 ชนะเลิศ พานาโซนิค คัพ  รองชนะเลิศ มูลนิธิไทยคม เอฟเอคัพ 2552 จอร์จ เอ็นริเก้ อมาย่า  กรกฎาคม – ตุลาคม 2552 ปีเตอร์ บัตเลอร์  ตุลาคม 2552 – มิถุนายน 2553 พยงค์ ขุนเณร  มิถุนายน - ธันวาคม 2553 แอนดรูว์ ออร์ด  มกราคม - สิงหาคม 2554 สเวน-เยอราน เอริกซอน (ประธานเทคนิค)  กันยายน - พฤศจิกายน 2554 สเตฟาน เดโมล  ธันวาคม 2554 – มิถุนายน 2555 เรอเน เดอซาแยร์  มีนาคม - กรกฎาคม 2555โชคทวี พรหมรัตน์  กรกฎาคม – สิงหาคม 2555ฌูแซ อัลวิส บอร์ฌิส  สิงหาคม 2555 – พฤศจิกายน 2557 ชนะเลิศ โตโยต้า ลีกคัพ 2557ชนะเลิศ โตโยต้า พรีเมียร์คัพ 2014 โบซีดาร์ บันโดวิช พฤศจิกายน 2557 – พฤษภาคม 2558เคนนี่ ซิลล์  พฤษภาคม - สิงหาคม 2558รังสรรค์ วิวัฒน์ชัยโชค (รักษาการ)  สิงหาคม 2558มานูเอล คาจูด้า  สิงหาคม - ธันวาคม 2558รังสรรค์ วิวัฒน์ชัยโชค (รักษาการ)  ธันวาคม 2558บลังโก สมิลยานิช   กุมภาพันธ์ - พฤษภาคม 2559สุรพงษ์ คงเทพ  (รักษาการ)  พฤษภาคม - ธันวาคม 2559อุทัย บุญเหมาะ  กุมภาพันธ์ – มิถุนายน 2560ไมค์ มัลเวย์  มิถุนายน – พฤศจิกายน 2560สก็อตต์ คูเปอร์  มกราคม – มีนาคม 2561 รังสรรค์ วิวัฒน์ชัยโชค  มีนาคม – มิถุนายน 2561  ธชตวัน ศรีปาน  มิถุนายน – กันยายน 2561 รังสรรค์ วิวัฒน์ชัยโชค  กันยายน 2561 – พฤศจิกายน 2566 รองชนะเลิศ ไทยลีก 2 ฤดูกาล 2562
อันดับ 3 ล่องใต้ คัพ 2565วรวุธ ศรีมะฆะ (รักษาการ)  พฤศจิกายน 2566 – กุมภาพันธ์ 2567  ตัน เชง โฮ  กุมภาพันธ์ 2567 – มิถุนายน 2567   ธวัชชัย ดำรงอ่องตระกูล  มิถุนายน 2567 – พฤศจิกายน 2567  อมร ธรรมนาม (รักษาการ) พฤศจิกายน 2567จตุพร ประมลบาล (รักษาการ) พฤศจิกายน 2567 – ธันวาคม 2567คาเวห์ แม็กนัสสัน ธันวาคม 2567ฌูแซ อัลวิส บอร์ฌิส มกราคม 2568 – กันยายน 2568สินทวีชัย หทัยรัตนกุล กันยายน 2568 – ตุลาคม 2568สิทธิโชค ทัศนัย (รักษาการ)  ตุลาคม 2568 – พฤศจิกายน 2568พยงค์ ขุนเณร  พฤศจิกายน 2568 – ปัจจุบัน

 อดีตผู้เล่นที่สำคัญ 
 นักเตะไทย 

 ดุสิต เฉลิมแสน
 อนุรักษ์ ศรีเกิด
 เทิดศักดิ์ ใจมั่น
 วรวุฒิ ศรีมะฆะ
 วิทยา นับทอง
 สะสม พบประเสริฐ
 พรรษา มีสัตย์ธรรม
 ทนงศักดิ์ ประจักกะตา
 ศักดิ์ชาย ยันตระศรี
 วรชัย สุรินทร์ศิริรัตน์
 ดัสกร ทองเหลา
 นิรุตต์ สุระเสียง
 วุฒิญา หยองเอ่น
 โกวิท ฝอยทอง
ธชตวัน ศรีปาน
 อานนท์ สังข์สระน้อย
 ปรัชญ์ สมัครราษฎร์
 พิศาล ดอกไม้แก้ว
 นฤบดินทร์ วีรวัฒโนดม
 รังสรรค์ วิวัฒน์ชัยโชค
 อภิเชษฐ์ พุฒตาล
 อนุชา กิจพงษ์ศรี
 อดิศร พรหมรักษ์
 อดิศักดิ์ ไกรษร
 ชนาธิป สรงกระสินธ์
 พีระพัฒน์ โน๊ตชัยยา
 ธนบูรณ์ เกษารัตน์
เจนรบ สำเภาดี
นพพล พลคำ
ธีระพล เยาะเย้ย
พิชิตพงษ์ เฉยฉิว
มงคล ทศไกร
ปฐมพล เจริญรัตนาภิรมย์
สันติภาพ จันทร์หง่อม
ทิตาธร อักษรศรี
ทิตาวีร์ อักษรศรี
ประสิทธิ์ ผดุงโชค
กีรติ เขียวสมบัติ
อดิศักดิ์ ศรีกำปัง
ณรงค์ จันทร์เสวก
ธีรเทพ วิโนทัย
เฉลิมศักดิ์ อักขี
ชานุกูล ก๋ารินทร์
สินทวีชัย หทัยรัตนกุล
สงครามสมุทร น้ำผึ้ง

 นักเตะต่างชาติ 
 อเดบาโย กาเดโบ
 อาดู ซันเดย์
 คลีตัน โอลิเวียรา ซิลวา
 ไดกิ อิวามาสะ
 โช ชิโมจิ
 จอร์จี้ วิลสัน เวลคัม
 กิลเบิร์ต คูมสัน

ผู้ผลิตชุดแข่งขันและผู้สนับสนุน

รายนามผู้ผลิตชุดและผู้สนับสนุน (ฤดูกาล 2539/40-ปัจจุบัน)
ฤดูกาลผู้ผลิตชุดแข่งขันผู้สนับสนุน2539/40เซปป์เบียร์สิงห์2543--2541-2543อาดิดาสคาลเท็กซ์2544/45อาดิดาสเบียร์สิงห์2545/46-2547/48อาดิดาส-2549-2552ไนกี้เอมิเรตส์แอร์ไลน์2553ไนกี้3 เคแบตเตอรี่2554เอฟบีที3 เคแบตเตอรี่2555เอฟบีทีสถานีวิทยุโทรทัศน์ไทยทีวีสีช่อง 32556-2559เอฟบีทีเอฟบีแบตเตอรี่2560-เอฟบีทีเครื่องดื่มตราช้าง

 สนามเหย้าและที่ตั้งสโมสร 
 พิกัด  ที่ตั้ง สนาม ปี  เขตหนองจอก, กรุงเทพมหานคร สนามมหาวิทยาลัยเทคโนโลยีมหานคร 2542-2544  เขตหนองจอก, กรุงเทพมหานคร สนามบีอีซี เทโรศาสน หนองจอก
(สนามทิวสน) 2545-2552  เขตปทุมวัน, กรุงเทพมหานคร สนามเทพหัสดิน 2553-2555  เขตมีนบุรี, กรุงเทพมหานคร สนามกีฬาเฉลิมพระเกียรติ 72 พรรษา 2556-2559  เขตหลักสี่, กรุงเทพมหานคร สนามบุณยะจินดา 2560-2568  เขตหลักสี่, กรุงเทพมหานคร เอ็นทีสเตเดียม 2568-ปัจจุบัน

 ผลงาน 
 ผลงานของสโมสรในแต่ละฤดูกาล 
ฤดูกาลลีก Select link to season required from chronological list.เอฟเอ คัพลีกคัพเอเอฟซีแชมเปียนส์ลีกผู้ทำประตูสูงสุดระดับลีกแข่งชนะเสมอแพ้ได้เสียแต้มอันดับชื่อประตู2539/40ไทยลีก3491411374441อันดับ 12 – –2540ไทยลีก22877322631อันดับ 5 – –วรวุฒิ ศรีมะฆะ172541ไทยลีก221084472338อันดับ 3 –รอบที่ 22542ไทยลีก221165352339อันดับ 3 – –2543ไทยลีก221471481449ชนะเลิศhttp://sg.soccerway.com/teams/thailand/bec-tero-sasana/3849/trophies/ –รอบก่อนรองชนะเลิศ2544/45ไทยลีก221552411150ชนะเลิศ –รอบที่ 2วรวุฒิ ศรีมะฆะ122545/46ไทยลีก181053311135รองชนะเลิศ – –รองชนะเลิศวรวุฒิ ศรีมะฆะ102546/47ไทยลีก181044332234รองชนะเลิศ – –รอบแบ่งกลุ่ม2547/48ไทยลีก18675191825อันดับ 6 – –รอบแบ่งกลุ่มชาคริต บัวทอง72549ไทยลีก22994321436อันดับ 3 – – –พิพัฒน์ ต้นกันยา122550ไทยลีก301497472951อันดับ 3 – – –อานนท์ สังสระน้อย132551ไทยลีก301677503155อันดับ 3 – – –อานนท์ สังสระน้อย202552ไทยลีก301569533451อันดับ 4รองชนะเลิศ – –อานนท์ สังสระน้อย182553ไทยลีก309813394235อันดับ 9รอบที่ 4รอบที่ 2 –อานนท์ สังสระน้อย142554ไทยลีก3013615393545อันดับ 8รอบก่อนรองชนะเลิศรอบก่อนรองชนะเลิศ –รณชัย รังสิโย152555ไทยลีก341699534357อันดับ 3รอบก่อนรองชนะเลิศรอบก่อนรองชนะเลิศ –เคลย์ตัน ซิลวา242556ไทยลีก3213910564948อันดับ 7รอบที่ 4รอบที่ 2 –เคลย์ตัน ซิลวา202557ไทยลีก3818146664168อันดับ 3  รอบที่ 3ชนะเลิศ –โซ ชิโมจิ172558ไทยลีก3471413425135อันดับ 16รอบที่ 2รอบที่ 3 –อดิศักดิ์ ไกรษร102559ไทยลีก3012513425241อันดับ 9รอบที่ 2รอบที่ 3 –ศิวกรณ์ เตียตระกูล92560ไทยลีก3410915425739อันดับ 14รอบที่ 3รอบรองชนะเลิศ –มีชาเอล เอ็นดรี132561ไทยลีก3410618536636อันดับ 15รอบที่ 3รอบที่ 2 –มีชาเอล เอ็นดรี162562ไทยลีก 2331887573162อันดับ 2รอบ 16 ทีมสุดท้ายรอบก่อนรองชนะเลิศ –แกรก อูลา112563–64ไทยลีก3010614325036อันดับ 11รอบ 32 ทีมสุดท้าย – –อาทิตย์ บุตรจินดา42564–65ไทยลีก308139333937อันดับ 11รอบรองชนะเลิศรอบ 16 ทีมสุดท้าย –อีวังดรู เปาลิสตาเจนภพ โพธิ์ขี62565–66ไทยลีก3011109414343อันดับ 7รอบรองชนะเลิศรอบ 32 ทีมสุดท้าย –วู กึน-ช็องบาโบ มาร์ก ล็องดรี72566–67ไทยลีก307716386728อันดับ 15รอบ 64 ทีมสุดท้ายรอบ 32 ทีมสุดท้าย –ช็อง อู-กึน102567–68ไทยลีก 23211714394840อันดับ 11รอบแรกรอบ 32 ทีมสุดท้าย –เฟร์นันดู เวียนา92568–69ไทยลีก 2รอบ 32 ทีมสุดท้ายรอบเพลย์ออฟ –

ชนะเลิศรองชนะเลิศอันดับที่ 3เลื่อนชั้นตกชั้น

 เกียรติประวัติ 
 การแข่งขันในประเทศ 
 ลีก 
 ไทยลีก 
  ชนะเลิศ (2) : 2543 , 2544/45
  รองชนะเลิศ (2) : 2545/46 , 2546/47
 ไทยลีก 2 
  รองชนะเลิศ (1) : 2562 

 ถ้วย 
 ไทยเอฟเอคัพ
 รองชนะเลิศ (1) : 2552
 โตโยต้า ลีกคัพ
 ชนะเลิศ (1) : 2557
 ถ้วยพระราชทาน ก.
 ชนะเลิศ (1) : 2543
 รองชนะเลิศ (2) : 2545 , 2547
 ควีนสคัพ
 รองชนะเลิศ (1) : 2552
 โตโยต้า พรีเมียร์คัพ
 ชนะเลิศ (1) : 2558

 การแข่งขันระหว่างประเทศ 
 เอเอฟซีแชมเปียนส์ลีก
 รองชนะเลิศ (1): 2545/46
 อาเซียนคลับแชมเปียนชิพ
 รองชนะเลิศ (1): 2546

 ระดับเยาวชน 
 เยาวชนควีนสคัพ
 ชนะเลิศ (2) : 2546, 2547The Club จาก เว็บไซต์ของสโมสร
 ไทยเอฟเอ ยูธคัพ
 ชนะเลิศ (1) : 2555โปลิศ เทโร เสริมแกร่งนักเตะต่างชาติ 3 รายลุยเลก 2 จาก สยามกีฬา

 สโมสรพันธมิตร 
 พันธมิตรต่างประเทศ 
  ชิมิซุ เอส-พัลส์สยามกีฬา: ชิมิสึบินมาไทยเตรียมโครงการแลกเปลี่ยนนักเตะกับโปลิศ

 อ้างอิง 

 แหล่งข้อมูลอื่น 
 เว็บเพจทางการ  ในเว็บไซต์บีอีซี-เทโรฯ

 เจาะประวัติทีมดัง สโมสรฟุตบอลโปลิศ เทโร ยักษ์หลับไทยลีก



หมวดหมู่:สโมสรในไทยลีก
หมวดหมู่:สโมสรฟุตบอลหน่วยงานในประเทศไทย
หมวดหมู่:เทโร เอ็นเตอร์เทนเม้นท์
หมวดหมู่:สโมสรฟุตบอลตำรวจ
หมวดหมู่:สโมสรฟุตบอลในกรุงเทพมหานคร
หมวดหมู่:องค์การในเขตหลักสี่
หมวดหมู่:สโมสรฟุตบอลที่ก่อตั้งในปี พ.ศ. 2535
หมวดหมู่:ผู้ชนะเลิศในไทยลีกคัพ